Humain
Humain op Wallounesch Umin ass eng Sektioun vun der belscher Gemeng Marche-en-Famenne an der Provënz Lëtzebuerg.

Bis zu der Belscher Gemengereform vun 1977 war Humain eng eegestänneg Gemeng.

Geschichtleches

D'Gemeng Humain gouf 1796 gegrënnt an huet deemools zum Departement Sambre-et-Meuse gehéiert. Si huet aus den Uertschaften Humain an Havrenne bestanen.

1839 gouf d'Gemeng un d'Provënz Lëtzebuerg ugeschloss. Bei de Gemengefusioune vun 1977 gouf d'Uertschaft Havrenne an d'Gemeng Rochefort integréiert.

Astronomie

Eng ronn 1.300 Meter vun der Uertschaft steet e radioastronomeschen Observatoire mat Interferometer fir Sonnenobservatiounen, dee vum Observatoire royal de Belgique bedriwwe gëtt.

Uertschaften an der Provënz Lëtzebuerg
Fréier Gemengen an der Provënz Lëtzebuerg